Opdrag kom glo uit tronk om advokaat te laat vermoor | Maroela Media
'n Derde verdagte het Donderdag in die Kaapstad-landdroshof verskyn in verband met die moord op die strafregadvokaat Pete Mihalik.
Vuyile Maliti (35) het saam met sy medebeskuldigdes, Sizwe Biyela (26) en Nkosinathi Khumalo (31), verskyn op aanklag van moord, poging tot moord en die onwettige besit van besit van 'n vuurwapen en ammunisie.
Eric Ntabazalila, woordvoerder van die Nasionale Vervolgingsgesag (NVG), het gesê Maliti, wat homself Woensdag aan die polisie oorgegee het, is van Kuilsrivier terwyl die ander twee beskuldigdes van KwaZulu-Natal is. In die klagstaat word aangevoer dat Maliti vir homself werk. Volgens mediaberigte is hy 'n taxibaas en het hy na bewering twee sluipmoordenaars gereël om Mihalik te vermoor.
Landdros Greg Jacobs het die staatsaanklaer Helene Booysen se versoek dat die drie beskuldigdes in verskillende gevangenisse aangehou word vir hul eie veiligheid "gegrond op inligting van die ondersoekbeampte", toegestaan.
Biyela sal in die Malmesbury-gevangenis aangehou word, Khumalo in die Allendale-gevangenis en Maliti in die Drakenstein-gevangenis. Maliti is verteenwoordig deur Jannie Kruger, 'n prokureur van Johannesburg, terwyl Biyela van regshulp voorsien is. Khumalo, wat aan die hof gesê het hy kon nog nie daarin slaag om 'n regsverteenwoordiger te bekom nie, is nog 'n week tyd gegee om 'n regsverteenwoordiger aan te stel. Die saak is tot 15 November uitgestel.
Die motor waarin Mihalik doodgeskiet is. Foto: Armand Hough/ANA
Die eerste twee verdagtes is Dinsdag in hegtenis geneem kort nadat Mihalik (50) buite sy 8-jarige seun en 16-jarige dogter se private skool, Reddam House, in Cavalcadeweg, Groenpunt, doodgeskiet is. Mihalik se seun het 'n skietwond in sy kaak opgedoen. Die advokaat se tienerdogter is ongedeerd.
Ja nee – hou die bende en sindikaat base lewendig in die tronk. Ek sal betaal vir hulle kos en verblyf terwyl hulle daar binne vakansie hou en beplannings doen?!
Opdragte kan ook van buite die tronke gegee word om iemand binne die tronk te vermoor… laat mens nogal dink in terme van iemand wat die doodstraf verdien…
ek like · 5 maande gelede
Dit is so waar. nooit so aan dit gedink nie
Hans · 5 maande gelede
MM daar was gister 2 interessante berigte van Dawie Roodt in ander media maar nie hier te sien nie. Intussen is dit nou al die hoeveelste berig oor die man wat kriminele verteenwoordig het.